**Rendezvénytartási engedély**

*A rendszeres és alkalmi zenés, táncos rendezvény tartásához szükséges engedély kiadására irányuló eljárás.*

**Az ügymenet leírása**

A rendszeres és alkalmi zenés, táncos rendezvény tartásához szükséges engedély iránti kérelmet a jogszabály által előírt tartalommal és mellékletek becsatolásával, az illetéktörvényben meghatározott illeték lerovása mellett nyújthatja be a kérelmező, aki építményben tartott rendezvény esetén az üzemeltető, szabadtéri rendezvény esetén a rendezvény szervezője. Az eljárásban a szakhatóságokkal közös helyszíni szemle megtartására kerül sor. Amennyiben valamennyi szakhatóság hozzájárul az engedély kiadásához, a hatóság a rendezvénytartási engedély kiadásáról határozatot hoz, egyidejűleg azt nyilvántartásba veszi és a nyilvántartásba vételről igazolást ad ki. A nyilvántartásban szereplő adatokat a hatóság az önkormányzat honlapján közzéteszi.

**Az ügy intézéséhez kötelezően benyújtandó mellékletek**

* formanyomtatvány (letölthető  [DOC](http://www.ferencvaros.hu/doks/unymt/IPKER_RndzvnytartsiEngedely.doc) formában)
* cégbírósági végzés/cégkivonat és aláírási címpéldány
* egyéni vállalkozó esetében egyéni vállalkozói igazolvány
* építmény, terület használatának jogcímét igazoló irat (pl.: bérleti szerződés) a tulajdoni lap kivételével
* biztonsági terv 3 példányban
* tűzvédelmi szabályzat 2 példányban
* az építésügyi hatóság szakhatósági közreműködéséhez szükséges építészeti-műszaki dokumentáció 3 példányban és a tervezői nyilatkozat
* 3.000.- Ft eljárási illeték, amely leróható
	1. átutalással
	2. illetékbélyeggel a bejelentésen

**Jogi szabályozás**

* Az általános közigazgatási rendtartásról szóló 2016.évi CL törvény
* A zenés, táncos rendezvények működésének biztonságosabbá tételéről szóló [23/2011.(III.8.) Korm. rendelet.](http://www.njt.hu/cgi_bin/njt_doc.cgi?docid=137766.229767)